stanford-oval/wikipedia huggingface dataset:
แก๊งค์สี่ขา ข้ามป่ามาป่วนเมือง
นักแสดง > มนุษย์

| ตัวละคร | เพศ | นักแสดง |
| --- | --- | --- |
| Gladys Sharp | หญิง | Allison Janney |
| Dwayne LaFontant | ชาย | Thomas Haden Church |
ประเทศไทย นักแสดง

| ตัวละคร |  | นักแสดง |
| --- | --- | --- |
| อาร์เจ | Raccoon | ดอม เหตระกูล |
| เวิร์น | Turtle | ฉัตรชัย เปล่งพานิช |
| เฮเทอร์ | Virginia Opossum | อารยา อัลเบอร์ตา ฮาร์เก็ต |
แหล่งข้อมูลอื่น

เว็บไซต์อย่างเป็นทางการ
Over the Hedge ที่อินเทอร์เน็ตมูวีเดตาเบส
ข้อมูลจากสยามโซน
แก้วมังกร

| แก้วมังกร |
| --- | --- |

ผลแก้วมังกร

การจำแนกชั้นทางวิทยาศาสตร์
อาณาจักร:: พืช (Plantae)
หมวด:: พืชดอก (Magnoliophyta)
ชั้น:: Magnoliopsida
อันดับ:: Caryophyllales
วงศ์:: Cactaceae
สกุล:: Hylocereus

ดอกแก้วมังกร
แก้วมังกร (อังกฤษ: Dragon fruit) (สกุล Hylocereus) อยู่ในวงศ์ Cactaceae ซึ่งเป็นวงศ์เดียวกับกระบองเพชร มีพื้นเพดั้งเดิมอยู่ในเม็กซิโกเข้ามาในเอเชียที่เวียดนามก่อน โดยบาทหลวงชาวฝรั่งเศสเมื่อประมาณ 100 ปีมาแล้ว โดยปลูกมากตามแนวชายฝั่งทะเลตะวันออกจากเมืองญาตรังไปจนถึงไซ่ง่อนในประเทศไทยมีการปลูกมาตั้งแต่ พ.ศ. 2540 ซึ่งในระยะแรกผลที่ได้มีรสชาติไม่ค่อยอร่อย แต่ในเวลาต่อมาก็ได้มีการพัฒนาและปรับปรุงสายพันธุ์เพื่อให้มีรสชาติที่ดียิ่งขึ้น
ลักษณะทางพฤกษศาสตร์

แก้วมังกรเป็นไม้เลื้อย มีลำต้นยาวประมาณ 5 เมตร มีรากทั้งในดินและรากอากาศ ชอบดินร่วนระบายน้ำดี ชอบแสงแดดพอเหมาะ โล่งแจ้ง แต่ไม่แรงเกินไป ดอกสีขาว ขนาดใหญ่กลีบยาวเรียงซ้อนกัน  บานตอนกลางคืน ผลแก้วมังกรมีรูปทรงเป็นทรงกลมรี สีของเปลือกผลเมื่อดิบเป็นสีเขียว เมื่อสุกเป็นมีสีแดงม่วงหรือสีบานเย็น มีกลีบเลี้ยงสีเขียวติดอยู่รอบผล ผลแก้วมังกรส่วนใหญ่มีน้ำหนักประมาณ 300 - 600 กรัม เมื่อผ่าผลแก้วมังกรจะเห็นเนื้อของผลแก้วมังกรสีขาวหากผลนั้นเป็นแก้วมังกรพันธุ์เวียดนามหรือพันธุ์ไทย และเนื้อผลจะมีสีแดงหรือชมพูเมื่อผลนั้นเป็นพันธุ์เนื้อสีขาวโดยมีเมล็ดสีดำเล็กคล้าย ๆ เม็ดงา หรือเม็ดแมงลักกระจายฝังอยู่ทั่วเนื้อ แก้วมังกรสายพันธุ์ที่นิยมปลูกมีดังนี้
พันธุ์เนื้อขาวเปลือกแดง (ชื่อวิทยาศาสตร์: Hylocercus undatus  (Haw) Brit. & Rose.) เปลือกสีชมพูสด ปลายกลีบสีเขียว รสหวานอมเปรี้ยวหรือหวานจัด
พันธุ์เนื้อขาวเปลือกเหลือง (ชื่อวิทยาศาสตร์: Hylocercus megalanthus) เปลือกสีเหลือง ผลเล็กกว่าพันธุ์อื่น ๆ เนื้อสีขาว เมล็ดขนาดใหญ่และมีน้อยกว่าพันธุ์อื่น รสหวาน
พันธุ์เนื้อแดงเปลือกแดง (ชื่อวิทยาศาสตร์: Hylocercus costaricensis) หรือพันธุ์คอสตาริกา เปลือกสีแดงจัด ผลเล็กกว่าพันธุ์เนื้อขาวเปลือกแดง แต่รสหวานกว่า
การเพาะปลูก

แก้วมังกรเป็นไม้เลื้อยลำต้นอ่อนจำเป็นต้องมีหลักให้ลำต้นเกาะยึดซึ่งหลักจะเป็นไม้เนื้อแข็งหรือเสาซีเมนต์ก็ได้ ถ้าใช้ท่อซีเมนต์เป็นเสาซึ่งรูปทรงกลมภายในกลวงแต่เทปูนไว้ก้นท่อเพื่อไว้ใส่น้ำหล่อเลี้ยงให้เสามีความชุ่มชื้นอยู่เสมอ ฝังท่อซีเมนต์ลงในดินประมาณ 40 – 50 เซนติเมตร ต้องสูงจากพื้นดินประมาณ 1.5 – 2 เมตร ด้านบนของเสาทำเป็นร้านให้กิ่งเกาะแผ่ขยายออกไประยะปลูก 3 x 3 เมตร เตรียมหลุมขนาด 30 x 30 x 30 เซนติเมตร รอบ ๆ หลัก หลักละ 4 หลุม สำหรับปลูกหลุมละ 1 ต้น รองก้นหลุมด้วยปุ๋ยหมักเก่า 1 ปุ้งกี๋ เมื่อนำกิ่งพันธุ์ลงหลุมแล้วมัดกิ่งพันธุ์ให้แนบหลักและกันแดดให้ 1 – 2 สัปดาห์
ประโยชน์

แก้วมังกรนิยมรับประทานเป็นผลไม้สด เป็นส่วนผสมของฟรุตสลัดหรือปั่นเป็นน้ำผลไม้ เป็นผลไม้ที่สามารถรับประทานเพื่อบรรเทาอาการโรคความดันโลหิต โรคเบาหวาน[ต้องการอ้างอิง] ตลอดจนช่วยลดความอ้วนเนื่องจากเป็นผลไม้ที่มีแคลอรีต่ำ เป็นผลไม้ที่มีกากใยสูง มีวิตามินและแร่ธาตุต่าง ๆ ที่ช่วยทั้งในเรื่องการบำรุงผิวพรรณ กระดูกและฟันแข็งแรง ช่วยดูดซับสารพิษต่าง ๆ ออกจากร่างกาย เช่น สารตกค้างจากยาฆ่าแมลงที่มากับผัก สารตกค้างเช่นตะกั่ว ที่มาจากควันท่อไอเสียรถยนต์ และสารอื่น ๆ และยังช่วยลดการเกิดมะเร็งอีกด้วย
รวมภาพ

ผลแก้วมังกร
แก้วมังกรที่ขายในโปแลนด์
เนื้อสีขาว เปลือกสีแดง
เนื้อสีแดง เปลือกสีแดง
เนื้อสีแดง
เนื้อสีขาว เปลือกสีเหลือง
เนื้อสีชมพู
ต้นแก้วมังกร
แก๊สไบโอมีเทนอัด

แก๊สไบโอมีเทนอัด (อังกฤษ: compressed bio-methane gas) หรือ ซีบีจี (CBG) เป็นแก๊สที่พัฒนาต่อเนื่องมาจากแก๊สชีวภาพ โดยนำมาบรรจุลงถังเพื่อสะดวกในการนำไปใช้
ขั้นตอน

ซีบีจีสามารถนำไปใช้ได้สำหรับเป็นแก๊สสำหรับรถยนต์ และครัวเรือน โดยซีบีจีมีองค์ประกอบหลักคือมีเทน (CH4) ซึ่งมีสมบัติเทียบเท่ากับแก๊สธรรมชาติ และนำมาปรับปรุงคุณภาพโดยการกำจัดคาร์บอนไดออกไซด์ (CO2) และ ไฮโดรเจนซัลไฟด์ (H2S) โดยการนำมาอัดลงถังที่ความดัน 200 บาร์เกจ
โดยเปิดตัวครั้งแรกในประเทศไทยเมื่อวันที่ 15 กุมภาพันธ์ พ.ศ. 2556
ดูเพิ่ม

แก๊สชีวภาพ
แก๊สธรรมชาติอัด (CNG)
แหล่งข้อมูลอื่น

"ระบบผลิตก๊าซไบโอมีเทนอัด (Compressed Biomethane Gas : CBG)", สถาบันวิจัยและพัฒนาพลังงานนครพิงค์ มหาวิทยาลัยเชียงใหม่, คลังข้อมูลเก่าเก็บจากแหล่งเดิมเมื่อ 6 สิงหาคม 2014
โกลเดนโกล

โกลเดนโกล (อังกฤษ: Golden goal) หรือ กฎประตูทอง เป็นกติกาในกีฬาฟุตบอลไว้ตัดสินหาผู้ชนะในช่วงต่อเวลาพิเศษ 30 นาที ในเกมที่ต้องตัดสินผลแพ้ชนะ และในเกมนั้นผลประตูเสมอกันในช่วงเวลาปกติ (90 นาที) ปัจจุบันกฎนี้ไม่ถูกใช้ในเกมการแข่งขันของฟีฟ่าอีกต่อไปแล้ว
ถ้าใช้กฎโกลเดนโกล ในช่วงหลังต่อเวลาพิเศษอีกครึ่งละ 15 นาทีนั้น ถ้าทีมไหนยิงประตูได้ก่อน ทีมนั้นจะเป็นผู้ชนะทันทีโดยไม่ต้องแข่งขันต่อ แต่ถ้ายังยิงประตูกันไม่ได้จนหมดเวลา ก็จะเข้าสู่ช่วงยิงลูกโทษเพื่อหาผู้ชนะ
กฎนี้ถูกคิดขึ้นโดยฟีฟ่าในปี ค.ศ. 1993 โดยใช้แทนคำว่า ซัดเดน เดธ (sudden death) เนื่องจากมีความหมายที่ค่อนข้างไปในทางลบ กฎนี้ถูกใช้ครั้งแรกในฟุตบอลชิงแชมป์แห่งชาติยุโรป 1996 และฟุตบอลโลก 1998
การแข่งขันครั้งแรกที่มีการยิงโกลเดนโกลคือ นัดระหว่างออสเตรเลียกับอุรุกวัย ในเดือนมีนาคม ค.ศ. 1993 ในรอบก่อนรองชนะเลิศของการแข่งขันฟุตบอลเยาวชนโลก สำหรับการแข่งขันสำคัญที่ตัดสินกันด้วยโกลเดนโกลคือรอบชิงชนะเลิศของยูโร 1996 โดยครบ 90 นาทีเสมอที่ 1-1 ครั้นในช่วงต่อเวลาพิเศษ โอลิเวอร์ เบียร์ฮอฟฟ์ ผู้เล่นของเยอรมนี ได้ยิงโกลเดนโกลเอาชนะสาธารณรัฐเช็ก ไป 2-1 คว้าแชมป์ไปครอง
กฎโกลเดนโกลมีจุดหมายเพื่อกระตุ้นให้เกิดการเล่นแบบรวดเร็วและชาญฉลาด และหลีกเลี่ยงการตัดสินด้วยจุดโทษ แต่ได้รับเสียงวิจารณ์ว่าทำให้ทีมเล่นฟุตบอลแบบเน้นการป้องกันมากขึ้น เพื่อลดโอกาสความพ่ายแพ้
ส่วนในประเทศไทย มีโกลเดนโกลเกิดขึ้นในการแข่งขันเอเชียนเกมส์ครั้งที่ 13 ในปี ค.ศ. 1998 ที่กรุงเทพมหานครเป็นเจ้าภาพ ระหว่างทีมชาติไทย ภายใต้การคุมทีมนัดแรกของ ปีเตอร์ วิธ กุนซือชาวอังกฤษคนแรก ซึ่งเจอกับทีมชาติเกาหลีใต้ ในรอบ 8 ทีมสุดท้าย ที่สนามราชมังคลากีฬาสถาน โดยครบ 90 นาทีเสมอที่ 1-1 ครั้นในช่วงต่อเวลาพิเศษนาทีที่ 95 ดุสิต เฉลิมแสน เขี่ยฟรีคิกสั้นๆ ให้ ธวัชชัย ดำรงค์อ่องตระกูล ยิงไกลแบบเต็มข้อเข้าไปเป็นโกลเดนโกลให้ไทยผ่านเข้ารอบรองชนะเลิศได้เป็นครั้งแรกด้วยการเอาชนะเกาหลีใต้ไปได้ 2-1
ในปี ค.ศ. 2003 ฟีฟ่าได้เปลี่ยนนำกฎซิลเวอร์โกลมาใช้แทน เริ่มต้นใช้หลังจบการแข่งขันฟีฟ่าคอนเฟเดอเรชันส์คัพ 2003 โดยจะคล้ายกับกฎโกลเดนโกล แต่จะไม่หยุดเกมเมื่อมีทีมยิงประตูได้ โดยจะเล่นจนจบครึ่งแรกของการต่อเวลาพิเศษแทน
ในปี ค.ศ. 2004 ทางฟีฟ่าได้ยกเลิกกฎซิลเวอร์โกลหลังจบการแข่งขันฟุตบอลยูโร 2004 ที่ประเทศโปรตุเกส
โกลเมอรูลัส (ไต)

| โกลเมอรูลัส |
| --- | --- |
โกลเมอรูลัสเป็นกระจุกหลอดเลือดฝอย เลือดไหลเข้าทางหลอดเลือดแดงจิ๋วนำเข้าและออกทางหลอดเลือดแดงจิ๋วนำออก โครงสร้างรูปกลมผนังสองชั้น คือ โบว์แมนแคปซูล ส่วนประกอบของเลือดที่เป็นของเหลว (น้ำเลือด) ถูกกรองโดยผ่านเยื่อโกลเมอรูลัส ซึ่งประกอบด้วยผนังหลอดเลือดฝอยและชั้นเนื้อเยื่อบุผิวของโบว์แมนแคปซูล เลือดที่กรองแล้วออกผ่านหลอดไตฝอยทางด้านล่าง
รายละเอียด
คัพภกรรม: Metanephric blastema
ตัวระบุ
ภาษาละติน: glomerulus renalis
MeSH: D007678
FMA: 15624
อภิธานศัพท์กายวิภาคศาสตร์[แก้ไขบนวิกิสนเทศ]
โกลเมอรูลัส (อังกฤษ: glomerulus) เป็นกระจุกหลอดเลือดฝอย ทำหน้าที่กรองเลือดขั้นแรก อยู่ที่จุดเริ่มต้นของหน่วยไต (nephron) ซึ่งเป็นโครงสร้างรูปท่อที่มีหน้าที่กรองเลือดแล้วสร้างเป็นปัสสาวะในไต โกลเมอรูลัสมีโบว์แมนแคปซูล (Bowman's capsule) ล้อมอยู่ น้ำเลือดกรองผ่านหลอดเลือดฝอยของโกลเมอรูลัสเข้าสู่โบว์แมนแคปซูล แล้วโบว์แมนแคปซูลไล่ของเหลวที่ผ่านการกรองเข้าสู่หลอดไตฝอย (renal tubule) ซึ่งยังเป็นส่วนหนึ่งของหน่วยไต
โกลเมอรูลัสรับเลือดมาเลี้ยงจากหลอดเลือดแดงจิ๋วนำเข้า (afferent arteriole) ซึ่งเป็นการไหลเวียนเลือดไต โกลเมอรูลัสเทเลือดเข้าสู่หลอดเลือดแดงจิ๋วนำออก (efferent arteriole) ไม่ใช่หลอดเลือดดำเล็ก ซึ่งต่างจากแคปิลารีเบด (capillary bed) อื่นส่วนใหญ่ ความต้านทานของหลอดเลือดแดงจิ๋วเหล่านี้ส่งผลให้มีความดันภายในโกลเมอรูลัสสูง ซึ่งช่วยส่งเสริมกระบวนการอัลตราฟิลเตรชัน (ultrafiltration) ซึ่งของเหลวและสารที่ละลายได้ในเลือดถูกไล่ออกนอกหลอดเลือดฝอยเข้าสู่โบว์แมนแคปซูล
โกลเมอรูลัสและโบว์แมนแคปซูลที่ล้อมรอบรวมกันเป็นเม็ดไต (renal corpuscle) ซึ่งเป็นหน่วยกรองพื้นฐานของไต อัตราที่เลือดถูกกรองผ่านโกลเมอรูลัสทั้งหมด และเป็นการวัดการทำงานของไตโดยรวม คือ อัตราการกรองของโกลเมอรูลัส (GFR)
โกสต์ (เพลงเอลลา เฮนเดอร์สัน)

"โกสต์" (อังกฤษ: Ghost) เป็นเพลงของเอลลา เฮนเดอร์สัน นักร้องชาวบริติช บรรจุอยู่ในอัลบั้ม แชปเตอร์วัน ออกจำหน่ายครั้งแรกในวันที่ 6 มิถุนายน ค.ศ. 2014 ในรูปแบบดิจิทัลดาวน์โหลด และในรูปแบบซีดีซิงเกิลในวันที่ 29 สิงหาคม ค.ศ. 2014 เนื้อเพลงประพันธ์โดยคีนัน วิลเลียมส์ ซึ่งเฮนเดอร์สันเขียนร่วมด้วย และควบคุบการผลิตเพลงโดยไรอัน เท็ดเดอร์ และโนล เซนคาเนลลา มิวสิกวิดีโอปล่อยผ่านยูทูปในวันที่ 23 เมษายน ค.ศ. 2014 โดยถ่ายทำในนิวออร์ลีนส์, ลุยเซียนา
เพลง "โกสต์" ประสบความสำเร็จด้านยอดขายโดยติดอันดับ 1 บนชาร์ตซิงเกิล และอันดับ 5 ในชาร์ตเพลงขายดีที่สุดในปี 2014 ในสหราชอาณาจักร เช่นเดียวกับชาร์ตในประเทศไอร์แลนด์ พร้อมทั้งติดท็อป 10 บนชาร์ตของประเทศออสเตรเลีย, เบลเยียม, เยอรมนี, ฮังการี และนิวซีแลนด์ หลังจากเพลงปล่อยออกมา เพลงสร้างยอดขายประมาณ 750,000 หน่วย และหนึ่งล้านหน่วยในสหรัฐอเมริกา[ต้องการอ้างอิง]
โกรกู

| โกรกู เดอะไชลด์ |
| --- | --- |
ตัวละครใน สตาร์ วอร์ส

ปรากฏครั้งแรก: "บทที่ 1: เดอะแมนดาโลเรียน" (2019) (เดอะแมนดาโลเรียน)
สร้างโดย: จอน แฟฟโรว์ เดฟ ฟีโลนี
แสดงโดย: Several puppeteers
ให้เสียงโดย: David Acord (with effects)
ข้อมูลตัวละครในเรื่อง
ชื่อเต็ม: โกรกู
นามแฝง: The Asset (to the Empire) The Child, Baby Yoda (To fans)
ชื่อเล่น: The Kid
เผ่าพันธุ์: สายพันธุ์ของโยดา
เพศ: ชาย
อาชีพ: เจไดริเริ่ม (เดิม)
สังกัด: แมนดาลอเรียนส์ นิกายเจได
ครอบครัว: เดอะแมนดาลอเรียน (พ่อบุญธรรม)
โกรกู (อังกฤษ: Grogu) หรือที่รู้จักในบรรดาผู้ชื่นชอบและสื่อมวลชนว่า "เบบีโยดา" ("โยดาน้อย") เป็นตัวละครในเรื่องแต่งชุดสตาร์ วอร์ส มีบทบาทในภาพยนตร์ชุด เดอะแมนดาโลเรียน ซึ่งออกฉายทางดิสนีย์พลัส โกรกูเป็นเด็กทารกสายพันธุ์เดียวกันกับโยดา มีความสามารถทางพลังที่แข็งแกร่ง ในเรื่องนี้ ตัวเอกของเรื่องคือเดอะแมนดาลอเรียนได้รับการว่าจ้างให้จับตัวโกรกูไปให้กลุ่มกองกำลังที่เหลืออยู่ของจักรวรรดิกาแลกติก แต่เขากลับเกิดความผูกพันกับเด็กตนนี้และคอยปกป้องโกรกูจากจักรวรรดิ ชื่อจริงของตัวละครนี้ไม่ได้รับการเปิดเผยจนถึง "บทที่ 13" ในซีซั่น 2 ซึ่งเปิดเผยว่าโกรกูถูกเลี้ยงมาในวิหารเจไดบนดาวเคราะห์คอรัสซานท์ในช่วงเวลาที่เกิดสงครามโคลน ก่อนที่จะมีการเปิดเผยนี้ ตัวละครนี้ถูกกล่าวถึงในนาม "เดอะไชลด์" (The Child, "เด็กน้อย")
โกรกูมีบทบาทในภาพยนตร์ชุดนี้แทบทุกตอนยกเว้น "บทที่ 15" ตัวละครนี้ถูกสร้างสรรค์ขึ้นโดยผู้สร้างและผู้ดำเนินรายการ จอน แฟฟโรว์ ซึ่งต้องการสำรวจความลึกลับของโยดาและเผ่าพันธุ์ของโยดา ระหว่างที่ Favreau แลกเปลี่ยนความคิดเห็นกับ Dave Filoni ซึ่งเป็นผู้อำนวยการสร้างฝ่ายบริหารของภาพยนตร์ชุดเรื่องนี้ ตัวละครโกรกูก็ถูกพัฒนาเพิ่มขึ้น ภาพลักษณ์ของตัวละครนี้ถูกออกแบบโดยนักวาดภาพแนวคิด Christian Alzmann ในการถ่ายทำส่วนใหญ่แล้วโกรกูจะถูกถ่ายทำด้วยเทคนิกหุ่นเชิดสลับกับหุ่นยนต์บังคับและตกแต่งด้วยคอมพิวเตอร์กราฟิก
หุ่นเชิดที่ใช้ในการถ่ายทำถูกออกแบบโดย ลีเกซีเอฟเฟกต์ และใช้ทุนสร้างไปราว 5 ล้านดอลลาร์สหรัฐ ควบคุมโดยนักเชิดสองคน คนหนึ่งควบคุมตาและปาก อีกคนหนึ่งควบคุมการแสดงออกทางใบหน้า ให้เสียงโดยการผสมผสานกันระหว่างเสียงผู้ใหญ่และเสียงทารก และเสียงสัตว์อย่างหมาจิ้งจอกหูค้างคาวและคิงคาจู พลวัตรระหว่างตัวละครเดอะแมนดาลอเรียนและโกรกูซึ่งสะท้อนบทบาทผู้ปกครองและความเป็นพ่อเป็นแก่นสารสำคัญอย่างหนึ่งในภาพยนตร์ชุดเรื่องนี้ พร้อมๆ กับการที่ตัวละครทั้งโกรกูและเดอะแมนดาลอเรียนจะค่อยๆ เรียนรู้และตั้งคำถามถึงความหมายของความดี-ความชั่วและผลของธรรมชาติและการเลี้ยงดู
ตัวละครโกรกูได้รับการตอบรับในทางบวกอย่างล้นหลามจากเหล่าผู้ชื่นชอบสตาร์ วอร์ส และนักวิจารณ์ โดยหลายคนถือว่าตัวละครนี้เป็นตัวละครขโมยซีนของภาพยนตร์ชุดเรื่องนี้ และกลายเป็นมีมทางอินเทอร์เน็ตอย่างรวดเร็ว นิตยสารเดอะการ์เดียนขนานนามโกรกูว่าเป็น "ตัวละครใหม่ที่ยิ่งใหญ่ที่สุดแห่งปี 2019" ในขณะที่เดอะฮอลลีวู้ดรีพอร์ตเตอร์บอกว่าตัวละครนี้เป็นอนาคตของฮอลลีวู้ด นักเขียนบทหลายคนกล่าวตรงกันว่าตัวละครโกรกูเป็นปัจจัยสำคัญอย่างยิ่งในความสำเร็จของบริการดิสนีย์พลัส ตัวละครนี้ถูกปกปิดเป็นความลับ ไม่ถูกกล่าวถึงเลยแม้แต่น้อยในสื่อประชาสัมพันธ์ก่อนการออกฉายของภาพยนตร์ชุดเดอะแมนดาลอเรียน ผลจากการปิดความลับนี้ทำให้ไม่มีสินค้าที่ระลึกออกขายทันทีหลังจากภาพยนตร์ชุดเรื่องนี้ออกฉายเป็นครั้งแรกเมื่อเดือนพฤศจิกายน ค.ศ. 2019 ซึ่งนักวิเคราะห์บางรายประเมินไว้ว่าทำให้ดิสนีย์สูญเสียรายได้ไปประมาณ 2.7 ล้านดอลลาร์สหรัฐ แต่ Bob Igor ซึ่งเป็น CEO ของดิสนีย์ในช่วงเวลาดังกล่าว ได้ออกมาปกป้องแผนยุทธศาสตร์ทางธุรกิจอันนี้ว่าคุ้มค่า
ผลกระทบทางวัฒนธรรม > สินค้าที่ระลึก

บริการจังเกิลสเกาท์ของแอมะซอนได้ประมาณการณ์เอาไว้ว่าดิสนีย์อาจสูญเสียโอกาสทำรายได้ไปราว 2.7 ล้านดอลลาร์สหรัฐ จากการที่ผลิตสินค้าตัวละครโกรกูออกมาวางจำหน่ายไม่ทันการ
แหล่งข้อมูลอื่น

The Child ใน StarWars.com Databank
Grogu ใน Wookieepedia: The Star Wars Wiki
โกลด์โคสต์ (รัฐควีนส์แลนด์)

นครในรัฐควีนส์แลนด์ (ออสเตรเลีย)
โกลด์โคสต์ (อังกฤษ: Gold Coast) เป็นนครในรัฐควีนส์แลนด์ ประเทศออสเตรเลีย อยู่ห่างจากเมืองหลวงของรัฐ บริสเบนทางทิศใต้-ตะวันออกเฉียงใต้ ราว 66 กิโลเมตร (41 ไมล์) มีประชากรมากกว่า 600,000 คน โกลด์โคสต์เป็นเมืองใหญ่เป็นอันดับ 6 ของออสเตรเลีย เป็นเมืองที่ไม่ใช่เมืองหลวงรัฐที่ใหญ่ที่สุด และใหญ่เป็นอันดับ 2 ของรัฐควีนส์แลนด์
ที่ตั้งถิ่นฐานแห่งแรก ปัจจุบันเรียกว่า เซาท์อีสต์ควีนส์แลนด์ เป็นคุกอาณานิคมในเรดคลิฟฟ์ บริเวณโกลด์โคสต์ตอนนั้นยังไม่มีชาวยุโรปมาอยู่อาศัย จนกระทั่งปี ค.ศ. 1823 เมื่อนักสำรวจ จอห์น ออกซ์ลีย์ เทียบเรือที่ชายหาดเมอร์เมด บริเวณผืนแผ่นดินหลังชายฝั่งทะเลมีต้นเรดซีดาร์ดึงดูดผู้คนให้มายังบริเวณนี้ในช่วงกลางศตวรรษที่ 19 ต่อมาในปี ค.ศ. 1875 เมืองเซาท์พอร์ตได้รับการสำรวจและก่อตั้งขึ้นมา จนมีชื่อเสียงในการเป็นจุดหมายปลายทางในวันหยุดของผู้มีฐานะในบริสเบน
บริเวณโกลด์โคสต์เติบโตขึ้นอย่างมากหลังจากโรงแรมเซอเฟอส์พาราไดส์สร้างขึ้นในปลายคริสต์ทศวรรษ 1920 จนมาโด่งดังใน คริสต์ทศวรรษ 1980 เป็นจุดหมายปลายทางของนักท่องเที่ยว
แหล่งข้อมูลอื่น

| ด ค กเมืองในประเทศออสเตรเลีย |
| --- | --- |
ออสเตรเลียนแคพิทอลเทร์ริทอรี: แคนเบอร์รา (เมืองหลวงของประเทศ)
รัฐนิวเซาท์เวลส์:  อัลบูรี่  Armidale  Bathurst  Broken Hill  Cessnock  Coffs Harbour  Dubbo  Gosford  Goulburn  Grafton  Griffith  Lake Macquarie  Lismore  Lithgow  Maitland  นิวคาสเซิล  Nowra  Orange  Queanbeyan  ซิดนีย์  Tamworth  Wagga Wagga  วูลลองกอง 
นอร์เทิร์นเทร์ริทอรี:  ดาร์วิน  Palmerston  อลิซสปริงส์ 
รัฐควีนส์แลนด์:  บริสเบน  Bundaberg  Cairns  Caloundra  Charters Towers  Gladstone  โกลด์โคสต์  Hervey Bay  Mackay  Maryborough  Mount Isa  Rockhampton* Toowoomba  Townsville 
รัฐเซาท์ออสเตรเลีย:  แอดิเลด  Mount Gambier  Murray Bridge  Port Augusta  Port Lincoln  Port Pirie  Victor Harbor  Whyalla 
รัฐแทสเมเนีย:  เบอร์นี  เดวอนพอร์ท  โฮบาร์ต  ลอนเซสตัน 
รัฐวิกตอเรีย:  Ararat  Bairnsdale  Ballarat  เบนดิโก  Castlemaine  จีลอง  Hamilton  Horsham  Maryborough  เมลเบิร์น  Mildura  Moe  Morwell  Portland  Sale  Shepparton  Traralgon  Wangaratta  Warrnambool  Wodonga 
รัฐเวสเทิร์นออสเตรเลีย:  Albany  Bunbury  Geraldton  แคลกูร์ลี  แมนเจอรา  เพิร์ท 
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 2  เวิลด์แคต 
ประจำชาติ:  เยอรมนี  อิสราเอล  สหรัฐ  ญี่ปุ่น  เช็กเกีย 
ภูมิศาสตร์:  มิวสิกเบรนซ์ พื้นที่
โกสต์เฟซ คิลลาห์

| โกสต์เฟซ คิลลาห์ |
| --- | --- |

ข้อมูลพื้นฐาน
ชื่อเกิด: เดนนิส โคลส์
เกิด:  (1970-05-09) 9 พฤษภาคม ค.ศ. 1970 (54 ปี)
ที่เกิด: เกาะสแตเทน  นิวยอร์ก สหรัฐอเมริกา
แนวเพลง: อีสต์โคสต์ฮิปฮอป มาฟิโอโซแร็ป ฮาร์ดคอร์ฮิปฮอป
ช่วงปี: 1992 - ปัจจุบัน
ค่ายเพลง: Razor Sharp, Epic, Starks Enterprises, Def Jam
เดนนีส โคลส์ (อังกฤษ: Dennis Coles) (เกิดวันที่ 9 พฤษภาคม ค.ศ. 1970)เป็นที่รู้จักกันดีในชื่อ โกสต์เฟซ คิลลาห์ (อังกฤษ: Ghostface Killah) และ ลิตเทิลจิมมีไอซ์ ในอดีต เป็นแร็ปเปอร์ชาวอเมริกัน และเป็นสมาชิกคนสำคัญของวง Wu-Tang Clan หลังจากที่กลุ่มได้ประสบความสำเร็จความในผลพวงของอัลบั้ม Enter the Wu-Tang (36 Chambers) สมาชิกในวงได้การดำเนินอาชีพเดี่ยวในระดับที่แตกต่างของความสำเร็จ โกสต์เฟซ คิลลาห์  ได้เปิดตัวเป็นนักร้องอาชีพเดี่ยวของเขากับอัลบั้ม Ironman ในปี 1996 ซึ่งได้รับคำชมเชยอย่างดีจากนักวิจารณ์ดนตรี เขาได้ความสำเร็จอย่างต่อเนื่องของเขามากกว่าปีที่ผ่านมากับการถูกวิจารณ์อัลบั้มของเขาเช่นSupreme Clientele (2000) และ Fishscale (2006) ชื่อของเขาถูกนำมาจากหนึ่งในตัวละครจากภาพยนฅร์กังฟู ในปี 1979 เรื่อง Mystery of Chessboxing
โกสต์ อิน เดอะ เชลล์ (ภาพยนตร์ พ.ศ. 2560)

| โกสต์ อิน เดอะ เชลล์ |
| --- | --- |
Theatrical release poster
กำกับ: Rupert Sanders
บทภาพยนตร์:   Jamie Moss  William Wheeler  Ehren Kruger 
สร้างจาก: Ghost in the Shell โดย Masamune Shirow
อำนวยการสร้าง:   Avi Arad  Ari Arad  Steven Paul  Michael Costigan 
นักแสดงนำ:   Scarlett Johansson  Michael Carmen Pitt  Pilou Asbæk  Chin Han  Juliette Binoche 
กำกับภาพ: Jess Hall
ตัดต่อ:   Neil Smith  Billy Rich 
ดนตรีประกอบ: Clint Mansell Lorne Balfe
บริษัทผู้สร้าง:   DreamWorks Pictures  Reliance Entertainment  Arad Productions 
ผู้จัดจำหน่าย: Paramount Pictures
วันฉาย:   16 มีนาคม ค.ศ. 2017 (2017-03-16) (Shinjuku)  31 มีนาคม ค.ศ. 2017 (2017-03-31) (United States) 
ความยาว: 106 minutes
ประเทศ: United States
ภาษา:   English  Japanese 
ทุนสร้าง: $110 million
ทำเงิน: $169.8 million
โกสต์ อิน เดอะ เชลล์ (อังกฤษ: Ghost in the Shell) เป็นภาพยนตร์แอคชันไซไฟจากประเทศสหรัฐอเมริกา ออกฉายปี พ.ศ. 2560 กำกับโดย Rupert Sanders เขียนบทโดย Jamie Moss, William Wheeler, และ Ehren Kruger ดัดแปลงจากหนังสือการ์ตูนญี่ปุ่นชื่อเดียวกันโดย Manasume Shirow นำแสดงโดย สการ์เลตต์ โยแฮนสัน, Takeshi Kitano, Michael Pitt, Pilou Asbæk, Chin Han, และ Juliette Binoche ดำเนินเรื่องในอนาคตอันใกล้ ที่เส้นแบ่งระหว่างมนุษย์และหุ่นยนต์เริ่มไม่ชัดเจน เล่าเรื่องของ Major (รับบทโดย Johansson) นักรบไซบอร์ก ที่ต้องมาสืบสวนอดีตของตัวเอง
แกร์รี่ส์ม็อด

| แกร์รี่ส์ม็อด |
| --- | --- |

ผู้พัฒนา: เฟซพันช์สตูดิโอส์
ผู้จัดจำหน่าย: วาล์ว
ออกแบบ: แกร์รี นิวแมน
โปรแกรมเมอร์: แกร์รี นิวแมน
เอนจิน: ซอร์ส
เครื่องเล่น: วินโดวส์ แมคโอเอส ลินุกซ์
วางจำหน่าย: วินโดวส์ 29 พฤศจิกายน ค.ศ. 2006 แมคโอเอส 23 กันยายน ค.ศ. 2010 ลินุกซ์ 5 มิถุนายน ค.ศ. 2013
แนว: แซนด์บ็อกซ์
รูปแบบ: เดี่ยว, หลายผู้เล่น
แกร์รี่ส์ม็อด (อังกฤษ: Garry's Mod) เป็นเกมแซนด์บ็อกซ์ที่พัฒนาโดยเฟซพันช์สตูดิโอส์และเผยแพร่โดยวาล์วใน ค.ศ. 2006 ฐานโหมดเกมของแกร์รี่ส์ม็อดไม่มีเป้าหมายหลักและให้ผู้เล่นมีโลกที่สามารถจัดการกับวัตถุได้อย่างอิสระ ส่วนโหมดเกมอื่น โดยเฉพาะ Trouble in Terrorist Town และ Prop Hunt สร้างขึ้นโดยผู้พัฒนาคนอื่น ๆ ในฐานะม็อดและติดตั้งแยกต่างหากผ่านสตีมเวิร์กช็อป แกร์รี่ส์ม็อดสร้างขึ้นโดยแกร์รี นิวแมนในฐานะม็อดสำหรับเกมเอนจินซอร์สของวาล์วและเผยแพร่ในเดือนธันวาคม ค.ศ. 2004 ก่อนจะกลายเป็นผลิตภัณฑ์ต่างหากในเดือนพฤศจิกายน ค.ศ. 2006 ณ เดือนกันยายน ค.ศ. 2021 แกร์รี่ส์ม็อดมียอดจำหน่ายมากกว่า 20 ล้านฉบับ ส่วน แซนด์บ็อกซ์ (เขียนตามแบบเป็น S&box) เกมภาคต่อ ได้รับการพัฒนาตั้งแต่ ค.ศ. 2015
รูปแบบการเล่น

แกร์รี่ส์ม็อดเป็นเกมแซนด์บ็อกซ์อิงฟิสิกส์ที่ไม่มีเป้าหมายหลักในฐานโหมดเกม ผู้เล่นสามารถสร้างตัวละครที่ผู้เล่นไม่ได้ควบคุม, แร็กดอลล์ กับพร็อพ และโต้ตอบกับสิ่งเหล่านี้ด้วยวิธีการต่าง ๆ แร็กดอลล์กับพร็อพสามารถหยิบขึ้น หมุน และแช่ให้หยุดกับที่ด้วย "ปืนฟิสิกส์" (physics gun) แขนขาของแร็กดอลล์สามารถนำมาเชิดได้ "ปืนเครื่องมือ" (tool gun) เป็นอุปกรณ์หลายวัตถุประสงค์สำหรับงานต่าง ๆ เช่น การเชื่อมและจำกัดพร็อพด้วยกัน และเปลี่ยนสีหน้าของแร็กดอลล์
เนื้อหาที่ผู้ใช้สร้าง

แกร์รี่ส์ม็อดรวมคุณสมบัติในการดัดแปลงเกมด้วยการพัฒนาสคริปต์ที่เขียนในภาษาโปรแกรม ลูอา โดยเฉพาะม็อด (มีอีกชื่อว่า "addons") อย่าง Spacebuild, Wiremod, Elevator: Source, DarkRP, Prop Hunt และ Trouble in Terrorist Town.
เนื้อหาที่ผู้ใช้สร้าง > เนื้อหาต้องห้าม

เฟซพันช์สตูดิโอส์ทำการแบล็กลิสต์เซอร์เวอร์ที่เป็นอันตราย แสดงความรุนแรงทางเพศ หรือมีเนื้อหาที่ not safe for work แต่ไม่ได้ระบุเป็นเช่นนั้น ในเดือนเมษายน ค.ศ. 2023 หลังลงโพลทวิตเตอร์ที่มีผู้ตอบกลับถึง 50,000 ผู้ใช้ ทางบริษัทจึงเพิ่มการแบนการเชิดชูลัทธินาซี เช่น การจัดแสดงสวัสติกะและการคารวะแบบนาซี
คำตอบรับ

เกมสปายจัดให้แกร์รี่ส์ม็อดเป็น "ม็อดพีซีแห่งปี" ใน ค.ศ. 2005 เครก เพียร์สันจากเกมส์เรดาร์จัดให้เกมนี้เป็นหนึ่งในม็อดที่ดีที่สุดสeหรับเกมแนวร่วมมือกันใน ค.ศ. 2007 ใน ค.ศ. 2017 Brendan Caldwell จากร็อก เปเปอร์ ช็อตกันกล่าวถึงเกมนี้เป็น"เกมแซนด์บ็อกซ์ที่ต้องมี" ส่วนพีซีเกมส์เอ็นรวมไว้ในรายการ "เกมแซนด์บ็อกซ์ที่ดีที่สุดสำหรับพีซี" ใน ค.ศ. 2019
คำตอบรับ > ยอดขาย

แกร์รี่ส์ม็อดมียอดขายในวันแรกถึง 5,729 ฉบับ 312,541 ฉบับในเดือนธันวาคม ค.ศ. 2008 770,628 ฉบับในเดือนตุลาคม ค.ศ. 2010 1 ล้านฉบับในเดือนกรกฎาคม ค.ศ. 2011 1.4 ล้านฉบับในเดือนมีนาคม ค.ศ. 2012 3.5 ล้านฉบับในเดือนกรกฎาคม ค.ศ. 2013 6 ล้านฉบับในเดือนกันยายน ค.ศ. 2014 10 ล้านฉบับในเดือนมกราคม ค.ศ. 2016 15 ล้านฉบับในเดือนธันวาคม ค.ศ. 2019 18,671,533 ฉบับในเดือนธันวาคม ค.ศ. 2020 และมากกว่า 20 ล้านฉบับในเดือนกันยายน ค.ศ. 2021 นิวแมนประมาณการว่า ณ ค.ศ. 2019 ตัวเกมมียอดขายประมาณ 1.5 ล้านต่อปี ยอดขายของเกมสร้างรายได้ถึง 3 ล้านดอลลาร์สหรัฐในเดือนธันวาคม ค.ศ. 2008 22 ล้านดอลลาร์สหรัฐในเดือนมีนาคม ค.ศ. 2013 30 ล้านดอลลาร์สหรัฐในเดือนกุมภาพันธ์ ค.ศ. 2014 และ 119,836,074 ดอลลาร์สหรัฐในเดือนธันวาคม ค.ศ. 2020 ณ ค.ศ. 2010 แกร์รี่ส์ม็อดถือเป็นเกมที่มีผู้เล่นมากที่สุดในสตีม
ภาคต่อ

นิวแมนประกาศในเดือนกันยายน ค.ศ. 2015 ว่าเกมภาคต่อของแกร์รี่ส์ม็อดยังอยู่ในช่วงต้นของการพัฒนา โดยนิวแมนมองที่การรวมเนื้อหาความเป็นจริงเสมือนและเลือกชื่อออื่นนอกจาก "แกร์รี่ส์ม็อด 2" ภายหลังเขาประกาศในเดือนกันยายน ค.ศ. 2017 ว่า แซนด์บ็อกซ์ เกมแซนด์บ็อกซ์ที่ใช้อันเรียลเอนจิน 4 ในฐานะ potential ภาคต่อทางจิตวิญญาณที่เป็นไปได้ของ แกร์รี่ส์ม็อด แต่หยุดการพัฒนาชั่วคราวในเดือนธันวาคม ค.ศ. 2019 นิวแมนเริ่มพัฒนาต่อในเดือนมีนาคม ค.ศ. 2020 และภายหลังย้ายไปยังเอนจินซอร์ส 2
แหล่งข้อมูลอื่น

เว็บไซต์ทางการ
แก๊สน้ำตา

การใช้แก๊สน้ำตาเพื่อสลายผู้ประท้วงนอกที่ทำการรัฐบาลระหว่างการประท้วงในฮ่องกง พ.ศ. 2557 เมื่อวันที่ 28 กันยายน 2557
แก๊สน้ำตา (อังกฤษ: Lachrymatory agent, Lachrymator หรือ Tear gas) เป็นอาวุธเคมีชนิดหนึ่งซึ่งทำให้เกิดการระคายเคืองต่อเยื่อบุตาและแก้วตาดำ ทำให้เจ็บตาและทางเดินหายใจมาก ผิวหนังระคายเคือง เลือดออกและตาบอด สำหรับตาแก๊สจะกระตุ้นประสาทของต่อมน้ำตาทำให้หลั่งน้ำตา ส่วนใหญ่จะหายเองภายในหนึ่งชั่วโมง [ต้องการแหล่งอ้างอิงดีกว่านี้] แก๊สน้ำตาถูกใช้เป็นอาวุธประเภทก่อกวนในการปราบจลาจลเพื่อสลายการชุมนุม การใช้งานมีทั้งการยิงจากเครื่องยิงแก๊สน้ำตา และใช้แบบระเบิดขว้าง
การสัมผัสกับแก๊สน้ำตาอาจก่อให้เกิดฤทธิ์ระยะสั้นและระยะยาว รวมทั้งการเกิดโรคทางเดินหายใจ การบาดเจ็บต่อตาและโรคตาอย่างรุนแรง เช่น โรคประสาทตาจากอุบัติเหตุ (traumatic optic neuropathy), กระจกตาอักเสบ, ต้อหินและต้อกระจก) ผิวหนังอักเสบ ความเสียหายต่อระบบหัวใจและหลอดเลือด และทางเดินอาหาร และเสียชีวิตได้ โดยเฉพาะเมื่อได้รับแก๊สน้ำตาความเข้มข้นสูง หรือเมื่อใช้แก๊สน้ำตาในที่ปิด
ฤทธิ์

แก๊สน้ำตาประกอบด้วยสารประกอบสถานะของแข็งหรือของเหลว (โบรโมอะซีโตน หรือไซลิลโบรไมด์) ที่ทำให้เป็นละอองลอย แก๊สน้ำตาออกฤทธิ์โดยทำให้ระคายเคืองซึ่งเยื่อเมือกในตา จมูก ปากและปอด ทำให้น้ำตาไหล จาม ไอ หายใจลำบา ปวดตา และมองไม่เห็นชั่วคราว สำหรับแก๊สซีเอส อาการระคายเคืองคงอยู่ประมาณ 20 ถึง 60 วินาทีหลังสัมผัส และมักหายได้เองภายใน 30 นาทีหลังออกจากพื้นที่นั้น
ช่องไอออน TRPA1 ที่แสดงอยู่บนตัวรับ nociceptor มีการแสดงว่าเป็นจุดออกฤทธิ์ของแก๊สซีเอส แก๊สซีอาร์ แก๊สซีเอ็น (ฟีนาซิบคลอไรด์) และโบรโมอะซีโตนในแบบจำลองหนู
ฤทธิ์ > ความเสี่ยง

แม้ได้ชื่อว่าเป็นอาวุธที่ไม่รุนแรงถึงตาย (non-lethal) หรือมีโอกาสทำให้เสียชีวิตต่ำ (less-lethal) แต่มีความเสี่ยงทำให้บาดเจ็บถาวรหรือเสียชีวิตได้เช่นกัน ซึ่งรวมถึงความเสี่ยงถูกกระแทกจากปลอกแก๊สน้ำตาที่อาจทำให้เกิดแผลฟกช้ำรุนแรงได้ ทำให้ตาบอดหรือกะโหลกศีรษะร้าว ทำให้เสียชีวิตทันทีได้เหมือนกัน มีรายงานการบาดเจ็บของหลอดเลือดอย่างรุนแรงจากปลอกแก๊สน้ำตาจากประเทศอิหร่าน โดยมีอัตราการบาดเจ็บของประสาทร่วมด้วยสูง (44%) และตัดแขนหรือขา (17%) เช่นเดียวกับมีการบาดเจ็บของศีรษะ
สำหรับผลทางการแพทย์ของแก๊สเองนั้นมักจำกัดอยู่เฉพาะการอักเสบของผิวหนังเล็กน้อย แต่อาจเกิดภาวะแทรกซ้อนที่เกิดช้าได้เหมือนกัน สำหรับผู้ป่วยที่มีโรคทางเดินหายใจเดิมอย่างหอบหิดมีความเสี่ยงสูงเป็นพิเศษ ซึ่งมักต้องรีบพบแพทย์ และบางทีอาจถึงขั้นต้องรับรักษาในโรงพยาบาลหรือต้องใช้เครื่องช่วยหายใจ เมื่อผิวหนังได้รับซีเอสอาจทำให้ผิวหนังไหม้ด้วย หรือชักนำให้ผิวหนังอักเสบแบบภูมิแพ้สัมผัส เมื่อบุคคลได้รับในระยะใกล้หรือได้รับอย่างรุนแรง อาจเกิดการบาดเจ็บของตา เช่น กระจกตาเกิดแผลเป็นซึ่งทำให้วิสัยการมองเห็นเสื่อมลงอย่างถาวร การได้รับบ่อยหรือระดับสูงเพิ่มความเสี่ยงของโรคทางเดินหายใจ
การรักษา

ไม่มียาแก้พิษจำเพาะสำหรับแก๊สน้ำตา สิ่งแรกที่ควรทำคือออกจากบริเวณแก๊สหรือรับอากาศบริสุทธิ์ การถอดเสื้อผ้าที่ปนเปื้อนและเลี่ยงการใช้ผ้าเช็ดตัวที่ปนเปื้อนร่วมกันอาจช่วยลดปฏิกิริยาต่อผิวหนัง แนะนำให้ถอดคอนแทกเลนส์เพราะอาจมีอนุภาคติดมา
เมื่อบุคคลได้รับแก๊ส มีหลายวิธีในการกำจัดสารเคมีให้มากที่สุดและบรรเทาอาการ ปฐมพยาบาลมาตรฐานสำหรับสารละลายไหม้ในตาคือล้างออก (ฉีดพ่นหรือฉีดล้าง) ด้วยน้ำ มีรายงานว่าน้ำอาจเพิ่มความปวดจากแก๊สซีเอส แต่เมื่อเทียบจากหลักฐานที่มีอยู่จำกัดในปัจจุบันก็ยังแนะนำว่าน้ำหรือน้ำเกลือยังเป็นตัวเลือกดีที่สุดอยู่ หลักฐานบางส่วนเสนอว่าไดโฟเทอรีน สารละลายเกลือแอมโฟเทอริกไฮเปอร์โทนิก ผลิตภัณฑ์ปฐมพยาบาลสำหรับเมื่อถูกสารเคมี อาจช่วยการไหม้ของตาได้หรือสารเคมีในตาได้
การอาบและเช็ดตัวแรง ๆ ด้วยสบู่และน้ำสามารถขจัดอนุภาคที่ติดกับผิวหนังได้ เสื้อผ้า รองเท้าและเครื่องประดับที่สัมผัสกับไอระเหยจะต้องล้างออกเพราะอนุภาคที่ไม่ได้กำจัดทิ้งอาจติดค้างและออกฤทธิ์อยู่ได้นานถึง 1 สัปดาห์ บางคนแนะนำให้ใช้พัดลมหรือเครื่องเป่าผมทำให้สเปรย์ระเหยไป แต่ไม่มีหลักฐานว่าวิธีนี้ดีกว่าล้างออก และอาจเสี่ยงทำให้แพร่ไปที่อื่นได้ด้วย